Publication: Magyar Közlöny
Issue: MK-2002-46 (Year: 2002, Number: 46)
Era: 1990-2004
Section: 1093/2000. (XI. 24.) Korm. határozat 2. pontját a következõk szerint módosítja:
Paragraph Index: 878

1093/2000. (XI. 24.) Korm. határozat 2. pontját a következõk szerint módosítja: „2. Az 1. pont szerint felajánlandó kártalanítás összege azok esetében, akiknél nem áll fenn HCV vírus okozta aktív májkárosodás, azaz a HCV kóroki szerepére csupán HCV antitestek utalnak, egyszeri 500 000 Ft, továbbá a kártalanításról szóló külön megállapodás aláírását követõ hónaptól havi 8000 Ft járadék a májkímélõ életmód esetleges többletköltségeire. Azon fertõzöttek esetében, akiknél kimutatható aktív HCV okozta májkárosodás áll fenn, a kártalanítás összege egyszeri 2 millió Ft és a kártalanításról szóló külön megállapodás aláírását követõ hónaptól havi 12 000 Ft járadék a májkímélõ életmód esetleges többletköltségeire. A havi járadék összege minden év április 1-jén (legelõször 2002. április 1-jén) a Központi Statisztikai Hivatal adatai alapján, a hivatalos infláció mértéke szerint növekszik. Azon fertõzöttek, akik az egyszeri 2 millió Ft összegû kártalanításról szóló külön megállapodást 2002. január 1-je elõtt írták alá, a havi járadékra 2002. január 1-jei idõpontra visszamenõlegesen jogosultak.” Orbán Viktor s. k., miniszterelnök A Kormány 1036/2002. (IV. 12.) Korm. határozata a kábítószer-probléma visszaszorításáról szóló nemzeti stratégiai program rövid és középtávú céljainak végrehajtásával kapcsolatos kormányzati feladatokról A Kormány a kábítószer-probléma visszaszorítása érdekében készített nemzeti stratégiai program elfogadásáról

Source: https://magyarkozlony.hu/hivatalos-lapok/9bbeb4adf2db31602e27aae56be3694ce422cfad/dokumentumok/7ff5a281ea31063ac43f2a977776748dec2584c3/letoltes